Gits äs Lied i euchem Repertoire wo du seisch, DAS isch mis Lieblingslied?  Das wächslet natürlich immer chli. Aber dr Honigmelonemond isch so eis. Dä Song isch starch a mini Tochter kopplet. Mir hei damaus in Spanie gwohnt, sie het nid chöne  iischlafe, de hani se Huckepack gnoh bi mit ihre d Strass abgloffe, d Gitarre i dr Hand u ha ihre das Lied aafa singe. Immer we mir das spiele, bini natürlich ganz i däm Momänt inne....